Suomenselkä (kunta)

Suomenselkä oli 1. tammikuuta 2022 perustettavaksi suunniteltu kunta, jonka alueen oli alun perin tarkoitus muodostua nykyisistä Kannonkosken, Karstulan, Kivijärven ja Kyyjärven kunnista. Syynä erityisen kuntajakoselvityksen käynnistämiseen oli Kyyjärven ajautuminen kriisikunnaksi. Alkujaan kuntaliitosselvitykseen pyydettiin mukaan myös Alajärveä ja Perhoa. Suomenselän kunnan väkiluku olisi noin 7 700 ja pinta-ala 2 582,57 km². 

Muodostettavan kunnan nimi vahvistettiin alueen kuntajakoselvityksen ohjausryhmän kokouksessa 3. joulukuuta 2020. Kotimaisten kielten keskus ei suositellut Suomenselkää kunnan nimeksi, koska nimitys on jo käytössä kyseisiä kuntia paljon laajemman maantieteellisen alueen nimenä. Kuntajakoselvityksen ohjausryhmä valitsi 15. joulukuuta 2020 Suomenselän kunnanjohtajaksi Karstulan kunnanjohtajan Pekka Kanervion.

Kaikkien neljän kunnan kunnanvaltuustot äänestivät liitosesityksestä 15. helmikuuta 2021. Karstula, Kivijärvi ja Kyyjärvi hyväksyivät liitosesityksen, Kannonkoski hylkäsi. Asiaa varten oli kuitenkin tehty erillinen kuntajakoselvitys, jonka perusteella esityksen hyväksyneet kolme kuntaa olisivat voineet jatkaa neuvotteluja ilman Kannonkoskea. Karstula ja Kyyjärvi jatkoivat neuvotteluja, mutta sitten Kyyjärven valtuusto hylkäsi liitosesityksen 17. toukokuuta. Karstulan valtuusto sen sijaan olisi ollut valmis liitokseen. 

Myös Kyyjärven pakkoliitos oli ollut aiemmin esillä kunnan taloustilanteen takia, mutta valtiovarainministeriön mukaan kunnan talousnäkymät olivat liitosneuvotteluiden aikana muuttuneet, eikä pakkoliitosta enää pidetty tarpeellisena. Ministeriö kuitenkin seuraa yhä kriisikunnaksi luetun Kyyjärven tilanteen kehittymistä.

Suomenselän naapurikuntia olisivat alkuperäisen liitosesityksen mukaan olleet Alajärvi, Soini, Perho, Kinnula, Viitasaari, Saarijärvi ja Äänekoski.

 Kunnat 
+VaakunaKuntaPinta-ala km²Väkiluku (2019)reunus|57x57px|Kannonkosken vaakunaKannonkoski549,881 339reunus|56x56px|Karstulan vaakunaKarstula963,23 949linkki=https://fi.wikipedia.org/wiki/Tiedosto:Kivij%C3%A4rvi.vaakuna.svg|reunus|53x53px|Kivijärven vaakunaKivijärvi599,881 096linkki=https://fi.wikipedia.org/wiki/Tiedosto:Kyyj%C3%A4rvi.vaakuna.svg|reunus|55x55px|Kyyjärven vaakunaKyyjärvi469,611 313Suomenselkä2 582,577 697
Suomenselkä olisi ollut pinta-alaltaan Keski-Suomen maakunnan suurin kunta, mutta sen väestö olisi kattanut vain noin 2,8 prosenttia koko maakunnan asukasluvusta.

Lähteet

Luokka:Keski-Suomi
Luokka:Seulonnan keskeiset artikkelit
Luokka:Toteutumattomat kuntasuunnitelmat